Tule ehita homset loov ettevõte!
#000000
Sul on vaja tõuget, et oma äriideega aktiivselt tegeleda, või mõtled, kuidas oma ettevõttega edasi liikuda? Soovid nõuandeid ettevõtte kasvamisel ja õppida teiste kogemusest? Tahad luua võrgustiku inspireerivate inimeste ja ettevõtetega? Osaleda koolitustel ja sündmustel?
#000001
Loomeinkubaatori inkubatsiooniprogramm aitab ja võimendab alustavaid ning kasvavaid väikeettevõtteid. Programmiga liitudes saab ettevõtja personaalse konsultandi, kes annab tagasisidet, aitab kaasa mõelda ja fookust seada. Loomeinkubaatori võrgustikus on enam kui 40 oma ala ekspertidest ärimentorit, kes jagavad soovitusi, teadmisi ja praktilist kogemust. Loomeinkubaatori mentorid on näiteks Andrus Kiisküla, Kriss Soonik-Käärman, Priit Kallas, Lev Dolgatsjov, Markus Vihma, Tõnu Väät jpt. Vaata kõiki mentoreid SIIN.
#000002
Loomeinkubaatori programmis osalev ja logopeedilisi õppemänge laste kõne arengu toetamiseks tootev Kõnekindlus peab programmi puhul oluliseks just ligipääsu koolitustele ja mentoritele. „Regulaarne konsultatsioon aitab fookust seada ning vaadata, kus ja millega abi vaja on. Samuti suunab konsultant õige mentori juurde, kelle praktilised teadmised võiksid kasulikud olla.“ Teine programmis osalev ettevõte Korrastuskunst, kes on esimene KonMari konsultant Eestis, kaalus programmiga liitumist pikalt. „Ma tükk aega mõtlesin, aga tänasel päeval ma olen liitumise üle nii õnnelik, sest üksi tegutsedes tundsin ma tõesti sellisest tugivõrgustikust puudust.“
#000003
Aastas toimub Loomeinkubaatoris enam kui 50 sündmust ja ühiskülastust messidele ja kontaktüritustele. Loomeinkubaatori programmi ettevõte Myceen, kes arendab jätkusuutlikke tooteid seenematerjalist, osales Loomeinkubaatori toel Berliini disaininädalal, kus nende tooted olid Alhambra showroom’is. „Füüsiliste toodete ja eriti uudsete materjalide puhul on väga oluline neid inimestele vahetult tutvustada. Iga selline reis annab võimaluse oma kliente paremini tundma õppida ja muidugi ka uutel turgudel kontakte luua. Meie jaoks tekkis konkreetsest käigust paar edukat koostööd, mida muidu juhtunud ei oleks.“
#000004
Praeguste programmis osalevate ettevõtete hulka kuuluvad veel kinnisvara projektijuhtimisettevõte What If, kudumibränd Nirgiwabrik, tapeetide valimise ja ostmise teenus Baubauwall, talisuplusjopesid ja vabaajarõivaid disainiv Paul Berg jpt. Lisaks on fookuses juba ringmajandavad ettevõtted ja suunatakse neid, kes soovivad olla jätkusuutlikumad. Ringmajandavatest ettevõtetest osaleb programmis RAIKU, kes töötab välja keskkonnasõbralikku pakkematerjali puidutööstuse jääkidest, keskkonnasõbralikke reklaamkingitusi pakkuv Ecodisain ja ringsete toidunõude teenust pakkuv RingKarp. Tutvu kõikide osalevate ettevõtetega SIIN.
#000005
Just praegu on õige hetk liituda Loomeinkubaatoriga ja viia oma ettevõte järgmisele tasemele!
#000007
Saa esimesena teada Loomeinkubaatori sündmustest ja liitu uudiskirjaga!
#000008